**Caiet de Sarcini**

**Lucrari de igienizare la imobil ADR NE din strada Lt. Draghescu, nr. 9**

**si imobil ADR NE din Str. Mihai Eminescu, nr. 13**

**(reparatii si vopsitorii lavabile pereti si tavane)**

**Cuprins**

[1 Introducere 2](#_Toc17809346)

[2 Continutul prezentului Caiet de Sarcini 2](#_Toc17809347)

[3 Contextul realizarii acestei achizitii de lucrari 2](#_Toc17809348)

[3.1 Informatii despre Autoritatea Contractanta 2](#_Toc17809349)

[3.2 Informatii despre beneficiile anticipate de catre Autoritatea Contractanta 2](#_Toc17809350)

[4 Informatii privind activitatile solicitate prin prezentul Caiet de Sarcini 2](#_Toc17809351)

[5 Rezumatul informatiilor si cerintelor tehnice 5](#_Toc17809352)

[5.1 Amplasare/Localizare 5](#_Toc17809353)

[5.2 Rezultate ce trebuie obtinute de Contractant 5](#_Toc17809355)

[5.3 Personalul Contractantului 6](#_Toc17809356)

[5.4 Modificari tehnice 6](#_Toc17809357)

[6 Managementul calitatii si managementul documentelor 6](#_Toc17809358)

[6.1 Managementul documentelor 6](#_Toc17809359)

[7 Cerinte specifice de managementul Contractului 7](#_Toc17809360)

[7.1 Gestionarea relatiei dintre Autoritatea Contractanta si Contractant 7](#_Toc17809361)

[7.2 Planificarea activitatilor in cadrul Contractului 7](#_Toc17809362)

[7.3 Finalizarea lucrarilor si receptia la terminarea lucrarilor 7](#_Toc17809363)

[8 Subcontractarea 7](#_Toc17809364)

[8.1 Posibilitatea limitarii subcontractarii atunci cand este in interesul Contractului 7](#_Toc17809365)

[9 Cadrul legal care guverneaza relatia dintre Autoritatea Contractanta si Contractant (inclusiv in domeniile mediului, social si al relatiilor de munca) 7](#_Toc17809366)

[10 Responsabilitatile Contractantului 8](#_Toc17809367)

[10.1 Responsabilitatile cu caracter general 8](#_Toc17809368)

[10.2 Responsabilitati referitoare la realizarea efectiva a lucrarilor in cadrul Contractului 9](#_Toc17809369)

[10.3 Responsabilitati legate de securitatea si sanatatea in munca pe durata executiei lucrarilor pe santier 9](#_Toc17809370)

# Introducere

Acest Caiet de sarcini include ansamblul cerintelor pe baza carora fiecare Ofertant va prezenta propunerea financiara pentru executarea lucrarilor care fac obiectul Contractului ce rezulta din aceasta achizitie si defineste standardele minime pentru executia lucrarii.

Agentia pentru Dezvoltare Regionala Nord-Est indeplineste rolul de Autoritate Contractanta, respectiv Achizitor (Beneficiar) in cadrul Contractului.

# Continutul prezentului Caiet de Sarcini

Prezentul Caiet de sarcini include:

* Anexa 2 - Plan Imobil, etaj 1 si masuratori spatii imobil ADR NE, situat in Lt. Draghescu, nr. 9, Piatra Neamt
* Anexa 3 - Plan Imobil, parter si masuratori spatii imobil ADR NE, situat in Mihai Eminescu, nr. 13, Piatra Neamt

# Contextul realizarii acestei achizitii de lucrari

## Informatii despre Autoritatea Contractanta

Agentia pentru Dezvoltare Regionala Nord-Est, este o organizatie neguvernamentala, non-profit, de utilitate publica infiintata in baza legii 315 din 28 iunie 2004 privind dezvoltarea regionala in Romania.

## Informatii despre beneficiile anticipate de catre Autoritatea Contractanta

Autoritatea contractanta doreste sa achizitioneze:

1. Pentru imobilul ADR NE, situat in Lt. Draghescu, nr. 9, Piatra Neamt
* Lucrari de igienizare care constau in: repararea peretilor si a tavanelor (acolo unde se impune, respectiv sunt prezente fisuri/deteriorari) si varuirea elementelor constructive (pereti si tavane) in integralitatea lor;
* Lucrari de demontare a mochetei existente si de montaj mocheta noua **(mocheta noua va fi asigurata de autoritatea contractanta si nu face obiectul prezentei achizitii);**
* Lucrari de demolare sobe de teracota.
1. Pentru imobilul ADR NE, situat in Mihai Eminescu, nr. 13, Piatra Neamt
* Lucrari de igienizare care constau in: repararea peretilor si a tavanelor (acolo unde se impune, respectiv sunt prezente fisuri/deteriorari) si varuirea elementelor constructive (pereti si tavane) in integralitatea lor;
* Lucrari de demontare a mochetei existente si de montaj mocheta noua **(mocheta noua va fi asigurata de autoritatea contractanta si nu face obiectul prezentei achizitii);**

Acestea sunt lucrari nestructurale de renovare, pentru realizarea unui mediu corespunzator in vederea desfasurarii activitatilor specifice in conditii rezonabile, atat in privinta confortului, cit si al aspectului rezultat al finisajelor.

# Informatii privind activitatile solicitate prin prezentul Caiet de Sarcini

Toate cantitatile, dimensiunile fizice (lungimi, suprafete) specificate in operatiunile ce urmeaza a fi contractate au fost determinate in baza unor masuratori realizate de personalul ADR Nord-Est. Fiecare participant invitat in procesul de achizitie va elabora Oferta tehnica si de pret precum si Graficul de lucrari fizic si valoric.

Inainte de depunerea ofertelor, se recomanda vizitarea de catre ofertanti a amplasamentului lucrarii, pentru a evalua toate conditiile care ar putea influenta oferta.

Intentia de vizitare a amplasamentului se comunica autoritatii contractante in timp util, prin transmiterea unei solicitari scrise sau telefonic.

Datele exacte de vizitare se vor stabili si comunica ulterior de autoritatea contractanta.

Obiectul contractului il reprezinta executia de:

1. Pentru imobilul ADR NE, situat in Lt. Draghescu, nr. 9, Piatra Neamt
* Lucrari de demolare soba teracota – 2 bucati;
* Lucrari de reparatii rezultate ca urmare a demolarii sobelor (daca este cazul)
* Lucrari decopertare izolatie interioara din polistiren expandat – suprafata estimata: 12 mp;
* Lucrari de igienizare care constau in: repararea peretilor si a tavanelor in zonele fisurate si degradate si varuirea elementelor constructive (pereti si tavane) in integralitatea lor;
* Reparatii locale cu ipsos/glet – suprafata estimata: 36 mp;
* Aplicare vopsea lavabila (culoare alba) pe suprafete orizontale si verticale (pereti si tavane) din birourile, holurile, toaletele si bucataria enumerate in Anexa nr. 1 – suprafata estimata: 363 mp;
* Lucrari de demontare a mochetei existente ( mocheta lipita cu adeziv) – suprafata estimata: 113 mp.
* Montat mocheta fara adeziv (inclusiv pregatirea mochetei pentru montaj – taiere la dimensiune in functie de suprafata fiecarui birou in care se monteaza ) – suprafata estimata: 113 mp.
1. Pentru imobilul ADR NE, situat in Str. Mihai Eminescu, nr. 13, Piatra Neamt
* Lucrari de igienizare care constau in: repararea peretilor si a tavanelor in zonele fisurate si degradate si varuirea elementelor constructive (pereti si tavane) in integralitatea lor;
* Reparatii locale cu ipsos/glet – suprafata estimata : 55,00 mp;
* Aplicare vopsea lavabila (culoare alba) pe suprafete orizontale si verticale (pereti si tavane) din birourile, holurile, toaletele si bucataria enumerate in anexa nr. 1 – suprafata estimata: 541 mp;
* Lucrari de demontare a mochetei existente (mocheta fixata fara adeziv) – suprafata estimata:114 mp
* Montat mocheta fara adeziv – suprafata estimata: 114 mp
* In cazul in care, dupa demararea lucrarilor, vor fi identificate situatii care ridica probleme deosebite, neprevazute, care nu sunt cauzate de executarea defectuoasa de catre contractant a operatiunilor specifice (dezlipire glet de pe stratul suport, exfoliere vopsea lavabila etc.), lucrarile suplimentare sau de refacere vor fi efectuate si decontate, numai cu acordul autoritatii contractante, in baza unei situatii de lucrari suplimentare insotita de masuratorile aferente.
* **Valoarea maxima a lucrarilor suplimentare nu poate depasi 15% din valoarea contractului.**

**Operatiuni care urmeaza a fi executate de catre Contractant:**

1. **Pregatirea suprafetelor prin refacerea tencuielii si efectuarea de reparatii**

Pregatirea suprafetelor in vederea igienizarii acestora prin vopsire cu vopsea lavabila consta in repararea fisurilor si a desprinderilor astfel incat dupa remedieri, suprafetele suport sa fie plane si netede.

Lucrarile de refacere a tencuielilor cazute sau deteriorate, plane sau in relief, se vor face acolo unde este necesar, cu materiale gata preparate sau preparate de executant la fata locului.

Executia lucrarilor de tencuire se va face respectand normativele tehnice in vigoare astfel:

* curatarea suportului
* amorsarea suprafetelor pentru asigurarea unei bune aderente la suport
* prepararea mortarului si executarea tencuielii.

Dupa uscarea portiunilor reparate, suprafata se slefuieste cu hartie de slefuit (in cazul peretilor incepand de la partea superioara spre parte inferioara) dupa care se curata de praf cu perii sau bidinele curate si uscate.

Suprafetele reparate trebuie sa fie uniforme, sa nu aiba denivelari, ondulatii, fisuri, impuscaturi, urme vizibile de reparatii locale.

Muchiile de racordare a peretilor cu tavanele, colturile, canturile ferestrelor si usilor trebuie sa fie drepte si perfect verticale sau orizontale, dupa caz.

1. **Executia vopsitoriilor**

Inainte de inceperea lucrarilor de vopsitorie se va verifica daca suprafetele suport au atins umiditatea de regim 3% pentru suprafetele tencuite si 8% pentru cele gletuite.

Se interzice folosirea vopselelor cu termenul de utilizare depasit.

In prealabil, se face verificarea si rectificarea eventuala a stratului suport.

Vopsitoria cu vopsea de dispersie lavabila se realizeaza, aplicand vopseaua manual.

Diluarea vopselei se va face conform indicatiilor fabricantului.

Bidoanele si vasele cu vopsea se vor inchide etans, pentru a impiedica formarea de pojghite si evacuarea apei de emulsie. La reluarea lucrului , vopseaua va fi omogenizata in prealabil.

Culoarea aplicata pe pereti/tavane va fi culoarea alba.

Executarea manuala a vopsitoriei se realizeaza cu bidineaua sau cu trafalet.

Specificatii privind executia:

Vopsitoria se realizeaza in urmatoarea ordine:

* amorsa sau grund
* vopsea lavabila

Grundul se aplica numai manual, cu bidineaua sau pensula lata.

1. **Precizari suplimentare:**

Spatiile supuse operatiilor nu pot fi eliberate complet, prin urmare ofertantii vor avea in vedere protejarea mobilierului, a aparaturii si a mochetei/parchetului.

Executantul va avea in vedere ca tamplaria sa nu fie deteriorata in cursul executarii lucrarilor.

Executantul va proteja usile in timpul reparatiilor si vopsitoriilor.

Executantul va proteja elementele de feronerie in timpul executarii lucrarilor prin invelirea lor in materiale de protectie.

Programul de lucru al institutiei este: luni-joi 08:00-16:30, vineri 08:00-14:00. In cazul in care, executantul solicita accesul si in cursul orelor/zilelor libere, in vederea incadrarii in termenul de executie, beneficiarul nu va suporta costurile suplimentare aferente politicilor salariale.

Lucrarile vor fi executate etapizat, pe zone.

Graficul de executie, pe zone, se va stabili, de comun acord, dupa semnarea contractului de ambele parti contractante.

Accesul personalului executantului in cladire este strict interzis in alte zone decat cele de lucru.

Beneficiarul se obliga sa puna la dispozitia personalului executantului un grup sanitar de la care sa se asigure si necesarul de apa pentru executia lucrarilor.

La sfarsitul fiecarei zile de lucru executantul are obligatia de a elibera spatiile de lucru de moloz si alte deseuri si de a depozita adecvat materialele si echipamentele utilizate.

**Evacuarea deseurilor din cladirea si incinta beneficiarului**, sortarea si transportul acestora in centrele de colectare a deseurilor rezultate din constructii/demolari, in conformitate cu prevederile legale in vigoare, **intra in sarcina executantului**.

Executantul va elibera, in totalitate, zona/zonele in care s-a finalizat executia lucrarilor, de materialele neutilizate, echipamentele, molozul, deseurile rezultate etc.

Pentru lucrarile executate, **Executantul va acorda o garantie de minim 2 ani**.

Obiectul contractului ce rezulta din aceasta achizitie este executia tuturor lucrarilor mentionate mai sus si cuprinde:

1. achizitionarea tuturor materialelor si produselor necesare, asigurarea tuturor utilajelor, mijloacelor si echipamentelor (inclusiv orice utilaj de ridicare sau manipulare) necesare pentru executia lucrarilor;
2. transportul la punctele de lucru a personalului executantului precum si a oricaror materiale, utilaje, componente si echipamente de lucru, a oricarui mijloc normal sau extraordinar necesar pentru executia lucrarilor;
3. orice testare si testele relevante, asa cum sunt aceste testari si teste solicitate prin legislatia si reglementarile in domeniul sistemului de asigurare a calitatii in constructii;
4. orice consumabile necesare pentru executia lucrarilor si realizarea testarilor;
5. intretinerea normala si extraordinara a lucrarilor pana la predarea acestora catre Autoritatea Contractanta;
6. activitati si consumabile necesare pentru mentinerea spatiului de lucru curat si functional, demontarea si indepartarea oricaror lucrari sau activitati provizorii;
7. transportul de la punctele de lucru a tuturor deseurilor (primare si secundare) rezultate in urma executarii lucrarilor;
8. Respectarea tuturor reglementarilor, normelor, procedurilor privind gestionarea deseurilor.

Termenii si conditiile contractului vor include si o garantie pentru executia lucrarilor de minim 2 ani.

Lucrarile vor fi realizate in conformitate cu informatiile furnizate in Graficul fizic si valoric agreat de ambele parti.

Decontarea lucrarilor se va realiza doar pe baza situatiei/situatiilor de lucrari fundamentate prin intermediul masuratorilor.

Pentru materialele puse in opera, cat si pentru lucrarea executata, ofertantul declarat castigator va furniza documente de calitate (conformitate CE pentru produse).

Tehnologiile, echipamentele si materialele furnizate/utilizate pentru indeplinirea obiectului caietului de sarcini:

- nu vor genera impacturi asupra mediului inconjurator sau asupra personalului,

- nu vor genera riscuri asupra securitatii si sanatatii lucratorilor,

- nu vor genera riscuri de incendiu sau explozie.

# Rezumatul informatiilor si cerintelor tehnice

## Amplasare/Localizare

Agentia pentru Dezvoltare Regionala Nord Est, Str. Lt. Draghescu, nr.9 , Piatra Neamt

Agentia pentru Dezvoltare Regionala Nord Est, Str. Mihai Eminescu, nr.13 , Piatra Neamt

## Rezultate ce trebuie obtinute de Contractant (Executant)

* igienizare spatiilor din sediul beneficiarului in vederearealizarii unui mediu corespunzator pentru desfasurarea activitatilor specifice in conditii rezonabile, atat in privinta confortului, cit si al aspectului rezultat al finisajelor.

Documentatiile necesare pentru planificarea realizarii acestor lucrari, pentru executia, controlul executiei si finalizarea lucrarilor includ:

1. Graficul general de realizare a lucrarilor (fizic si valoric);
2. urmatoarele documentatii (semnate de specialistii atestati in domeniul profesional relevant, atunci cand se solicita expres prin legislatia in vigoare):
	1. Declaratia de conformitate a materialelor si a oricaror documentatii relevante solicitate prin legislatia in vigoare;
	2. Rezultatul testelor asupra materialelor prevazute de legislatia in vigoare, daca este cazul;

Contractantul trebuie sa furnizeze Autoritatii Contractante toate documentatiile solicitate, inainte de semnarea procesului verbal de receptie la terminarea lucrarilor.

## Personalul Contractantului

Contractantul va numi un reprezentant care va comunica direct cu persoana nominalizata de Autoritatea Contractanta la nivel de contract ca si responsabil cu monitorizarea si implementarea contractului si identificata in contract. Partile isi vor aduce la cunostinta una alteia numele persoanelor imputernicite in acest sens. Reprezentantul Contractantului organizeaza si supravegheaza derularea efectiva a Contractului. Sarcinile sale sunt:

1. sa fie singura interfata cu Autoritatea Contractanta in ceea ce priveste implementarea contractului si desfasurarea activitatilor din cadrul acestuia;
2. gestioneaza, coordoneaza si programeaza toate activitatile Contractantului, in vederea asigurarii indeplinirii Contractului, in termenul si la standardele de calitate solicitate;
3. asigura toate resursele necesare aplicarii sistemului de asigurare a calitatii conform reglementarilor in materie;
4. gestioneaza relatia dintre Contractant si subcontractorii acestuia, daca este cazul;
5. gestioneaza si raporteaza daca executia lucrarilor se realizeaza cu respectarea clauzelor contractuale si a continutului Caietului de Sarcini.

## Modificari tehnice

Contractantul executa lucrarile descrise cu respectarea in totalitate a cerintelor din Caietul de sarcini. Modificarile vor fi realizate numai cu acordul Autoritatii Contractante si numai in cazul in care nu sunt substantiale, in conformitate cu prevederile art. 221 din Legea nr. 98/2016.

**5.5 Materiale si produse**

Materialele si produsele utilizate in executarea lucrarilor trebuie sa indeplineasca urmatoarele conditii:

- sa fie de foarte buna calitate, cu aspect corespunzator, in conditii de pret optim si cu garantie de lunga durata data de furnizor;

- sa corespunda specificului functional al spatiilor unde sunt aplicate;

- sa fie agrementate tehnic in conditiile stipulate de Legea nr.10/1995;

- producatorul sa furnizeze date complete privind tehnologia de punere in opera (unde este cazul);

- sa existe forta de munca specializata pentru lucrari cu astfel de materiale.

Se vor respecta instructiunile scrise ale producatorului, privind manipularea, depozitarea si protectia materialelor si produselor respective.

Se va organiza si urmari cu rigurozitate controlul calitatii materialelor intrate in santier pentru certificarea lor inainte de punere in opera.

# Managementul calitatii si managementul documentelor

## Managementul documentelor

Fiecare document emis de catre Contractant trebuie sa poarte un cod unic de referinta sub forma de numar de identificare alocat de Contractant.

Toate documentele (scrise sau desenate) prezentate de Contractant Autoritatii Contractante trebuie sa fie in limba romana, cu exceptia cazului in care Autoritatea Contractanta prevede altfel.

Toti parametrii din cadrul documentelor trebuie sa fie exprimati in unitati din Sistemul international de unitati.

# Cerinte specifice de managementul Contractului

## Gestionarea relatiei dintre Autoritatea Contractanta si Contractant

Autoritatea Contractanta va nominaliza o persoana - responsabilul de lucrare, ce va comunica cu Contractantul pe perioada derularii Contractului si va urmari realizarea corecta a executiei lucrarilor in conformitate cu prevederile caietului de sarcini si a reglementarilor tehnice in vigoare, respectarea legislatiei cu privire la materialele utilizate (agremente tehnice, certificate de calitate).

## Planificarea activitatilor in cadrul Contractului

Contractantul va respecta Graficul fizic si valoric al lucrarilor asumat.

Toate lucrarile descrise in prezentul Caiet de Sarcini se vor executa si finaliza

* Pentru sediul din Str. Mihai Eminescu, nr.13 - pana la data de 26.11.2019.
* Pentru sediul din Str. Lt. Draghescu, nr.9 - pana la data de 23.12.2019.

Autoritatea contractanta va preda amplasamentul lucrarii pana cel tarziu la data de 18.11.2019.

## Finalizarea lucrarilor si receptia la terminarea lucrarilor

La finalizarea executiei lucrarilor, Contractantul va notifica Autoritatea Contractanta care va verifica indeplinirea obligatiilor contractuale si a Caietului de sarcini.

Verificarea vopsitoriilor lavabile se va face prin examinarea vizuala a suprafetelor, urmarindu-se: aspectul general (acelasi ton de culoare pe intreaga suprafata, acelasi aspect mat sau lucios pe intreaga suprafata, fara pete, desprinderi, cute, proeminente/planeitate, scurgeri, umflaturi, aglomerari de coloranti, fara neregularitati din chituire sau slefuire, etc.)

In cazul in care, urmare a verificarilor realizate de Autoritatea contractanta se constata ca sunt lipsuri sau deficiente acestea vor fi notificate Executantului stabilindu-se totodata si termenele pentru remediere.Dupa terminarea verificari tuturor lucrarilor, a remedierii tuturor lipsurilor si deficientelor, Autoritatea Contractanta va convoca comisia de receptie.

In funtie de constatarile facute Autoritatea contractanta va avea dreptul de a aproba, amana sau de a respinge receptia la terminarea lucrarilor.

Semnarea Procesului verbal de receptie la terminarea lucrarilor si a Procesului verbal de receptie finala a lucrarilor de Autoritatea Contractanta nu il exonereaza pe Contractant de orice obligatie contractuala sau legala referitoare la garantia produselor si a lucrarilor sau la orice defect a produselor sau lucrarilor.

Procesul verbal de receptie finala se va incheia la expirarea perioadei de garantie acordata lucrarilor.

# Subcontractarea

## Posibilitatea limitarii subcontractarii atunci cand este in interesul Contractului

Contractantul nu poate subcontracta si nici nu poate permite prezenta unui tert in zona de lucru pe perioada executarii lucrarilor fara acordul scris al Autoritatii Contractante.

# Cadrul legal care guverneaza relatia dintre Autoritatea Contractanta si Contractant (inclusiv in domeniile mediului, social si al relatiilor de munca)

Pe perioada derularii Contractului, Contractantul este responsabil pentru realizarea activitatilor in conformitate cu prezentul Caiet de sarcini si a Graficului fizic si valoric al lucrarilor si implementarea celor mai bune practici, in conformitate cu regulile si regulamentele existente la nivel national si la nivelul Uniunii Europene.

In realizarea activitatilor sale in cadrul Contractului Contractantul trebuie sa aiba in vedere:

1. informatiile aplicabile realizarii lucrarilor in general, astfel cum sunt descrise in acest Caiet de sarcini, precum si in legislatia aplicabila;
2. regulile aplicabile in mod specific realizarii de lucrari a caror executie face obiectul Contractului ce va rezulta din prezenta procedura de atribuire.

Prin depunerea unei Oferte ca raspuns la cerintele din prezentul Caiet de sarcini, se prezuma ca Ofertantul are cunostinte si are in vedere toate si orice reglementari aplicabile si ca le-a luat in considerare la momentul depunerii Ofertei sale pentru atribuirea Contractului.

In cazul in care, pe parcursul derularii Contractului, apar schimbari legislative de natura sa influenteze activitatea Contractantului in raport cu cerintele stabilite prin prezentul Caiet de sarcini, Contractantul are obligatia de a informa Autoritatea Contractanta cu privire la consecintele asupra activitatilor sale ce fac obiectul Contractului si de a-si adapta activitatea, de la data si in conditiile in care sunt aplicabile.

In cazul in care vreuna din regulile generale sau specifice nu mai sunt in vigoare sau au fost modificate conform legii la data depunerii Ofertei, se considera ca regula respectiva este automat inlocuita de noile prevederi in vigoare conform legii si ca Ofertantul/Contractantul are cunostinta de aceste schimbari si le-a avut in vedere la depunerea Ofertei sale in baza acestui Caiet de sarcini.

Contractantul va fi deplin responsabil pentru realizarea tuturor lucrarilor in conditii de maxima securitate si in deplina conformitate cu legislatia aplicabila, precum si cu respectarea prevederile referitoare la securitate si sanatate in munca si controlul calitatii cuprinse in standarde/instructiuni/proceduri/ghiduri, aplicabile in speta.

Autoritatea Contractanta nu va fi tinuta responsabila pentru nerespectarea sau omisiunea respectarii de catre Contractant a oricarei prevederi legale sau normative aplicabile.

Ofertantul devenit Contractant are obligatia de a respecta in executia lucrarilor, obligatiile aplicabile in domeniul mediului, social si al muncii instituite prin dreptul Uniunii, prin dreptul national, prin acorduri colective sau prin dispozitiile internationale de drept in domeniul mediului, social si al muncii enumerate in anexa X la Directiva 2014/24.

Ofertantul devenit Contractant raspunde de respectarea legilor si normelor in vigoare privind apararea impotriva incendiilor, cu privire la lucrarile care fac obiectul contractului.

# Responsabilitatile Contractantului (Executantului)

## Responsabilitatile cu caracter general

In raport cu obiectivele anticipate pentru Contract, responsabilitatile Contractantului sunt:

1. Asigurarea planificarii resurselor pe toata perioada derularii Contractului pe baza informatiilor puse la dispozitie de Autoritatea Contractanta;
2. Asigurarea valabilitatii tuturor autorizatiilor si certificatelor detinute (atat pentru organizatia sa, cat si pentru personalul propus pentru executarea lucrarilor), care sunt necesare (conform legislatiei in vigoare) pentru executarea lucrarilor;
3. Respectarea legislatiei privind sanatatea si securitatea in munca si protectia mediului inconjurator si a cerintelor specifice ale Autoritatii Contractante, precum si a oricaror acte normative si norme, standarde aflate in interdependenta cu obiectul Contractului, pe toata durata acestuia;
4. Planificarea activitatii si asigurarea capacitatii de personal calificat necesara pentru indeplinirea obligatiilor sale, cu respectarea celor mai bune practici din domeniu, a prevederilor legale si contractuale relevante si cu deplina intelegere a complexitatii legate de derularea cu succes a Contractului, astfel incat sa se asigure indeplinirea obiectivelor Autoritatii Contractante;
5. Propunerea spre aprobare catre Autoritatea Contractanta, a unui grafic de executie etapizat, incluzand datele de finalizare a fiecarei activitati;
6. Asigurarea unui grad de flexibilitate in executarea lucrarilor in functie de necesitatile obiective ale Autoritatii Contractante, la orice moment in derularea Contractului;
7. Executarea si documentarea corespunzatoare a tuturor schimbarilor (Modificari) solicitate de catre Autoritatea Contractanta pe durata derularii Contractului;
8. Acceptarea realizarii de verificari de catre Autoritatea Contractanta pe durata derularii Contractului in ceea ce priveste indeplinirea oricarei si tuturor obligatiilor sale si prezentarea la cerere a oricarui si tuturor documentelor justificative referitoare la indeplinirea acestor obligatii;

Contractantul va fi responsabil fata de Autoritatea Contractanta ca isi va indeplini corespunzator toate responsabilitatile ce decurg din prezentul Caiet de sarcini, obligatiile contractuale si solicitarile autoritatilor competente si/sau ale Autoritatii Contractante, referitoare la executia de lucrari in cadrul Contractului.

Contractantul are raspunderea planificarii activitatii sale si asigurarea capacitatii de personal calificat necesar pentru indeplinirea obligatiilor sale ca un bun profesionist cu respectarea celor mai bune practici din domeniu, cu respectarea prevederilor legale si contractuale relevante si cu deplina intelegere a complexitatii legate de derularea Contractului conform planificarilor, astfel incat sa se asigure indeplinirea obiectivelor Autoritatii Contractante, incluzand indicativ, fara a fi limitativ:

1. Contractantul este responsabil pentru activitatea personalului sau, pentru obtinerea rezultatelor cerute si pentru respectarea termenelor de executie;
2. Contractantul este responsabil pentru intreaga coordonare a activitatilor ce reprezinta obiectul Contractului;
3. Contractantul va realiza toate lucrarile specificate in cadrul Contractului, conform cerintelor Caietului de sarcini, respectand si aplicand cele mai bune practici in domeniu.

Contractantul are obligatia de a se supune verificarilor de catre Autoritatea Contractanta (pe durata Contractului) in ceea ce priveste indeplinirea oricarei si tuturor obligatiilor sale aferente Contractului, verificari anuntate in prealabil.

## Responsabilitati referitoare la realizarea efectiva a lucrarilor in cadrul Contractului

Contractantul este responsabil sa puna in opera lucrarile solicitate de Autoritatea Contractanta. Totodata este responsabil pentru punerea in opera a oricarei eventuale solicitari de schimbare (Modificari) din partea Autoritatii Contractante pe perioada derularii Contractului.

Activitatile solicitate descrise in Caietul de sarcini si responsabilitatile Contractantului asociate realizarii acestor activitati sunt cele incluse in sfera de cuprindere a Contractului ce rezulta din aceasta achizitie.

## Responsabilitati legate de securitatea si sanatatea in munca pe durata executiei lucrarilor pe santier

Contractantul va respecta, pe timpul executiei lucrarilor, legislatia in vigoare specifica privind securitatea si sanatatea in munca cu luarea in considerare a prevederilor HG nr. 300/2006 cu modificarile si completarile ulterioare, privind cerintele minime de securitate si sanatate pentru santierele temporare sau mobile.

Contractantul va realiza instructajul intregului personal, specific fiecarui loc de munca si va asigura echipamentul de protectie necesar.

Masurile de protectia muncii prezentate nu sunt restrictive si limitative, Contractantul avand obligatia sa ia toate masurile necesare pentru evitarea pericolelor de producere a accidentelor tehnice si umane.

10.4. Propunerea tehnico financiara va contine:

a) Formularul 1 – Formular de ofertă

b) Formularul F3 – Lista de cantitati de lucrari pe categorii de lucrări;

c) Formularul F6 – Graficul de lucrări fizic și valoric

d) Formularul 2 - Declarație privind respectarea reglementărilor obligatorii în domeniile mediului, social și al relațiilor de muncă şi protecţia muncii

e) Formularul 3 - Declarație privind acceptarea Modelului de contract

Ofertantul va include in cadrul propunerii financiare toate cheltuielile pe care le implică indeplinirea obligatiilor contractuale.

Notă: Înainte de depunerea ofertelor, se recomandă vizitarea de către ofertanți a amplasamentului lucrării, pentru a evalua toate condițiile care ar putea influența oferta. Intenția de vizitare a amplasamentului se comunică autorității contractante în timp util, prin transmiterea unei solicitări scrise sau telefonice.

 Intocmit,

Sef Birou Administrativ

Cristi Stavarache Sentea

 Verificat,

Sef Birou Managementul Proiectelor

 Andrei George

**Anexa nr.1**

SUPRAFETELE ESTIMATIVE CE URMEAZA A FI IGIENIZATE

**Agentia pentru Dezvoltare Regionala Nord Est, Str. Lt. Draghescu, nr.9 , Piatra Neamt**

Birou 1 - pereti fara goluri 29.93 mp

 - glafuri – (4.44 m) 1.45 mp

 - tavan 11.00 mp

Birou 2 - pereti fara goluri 25.65 mp

 - glafuri – (6.00 m) 1.56 mp

 - tavan 15.14 mp

 - perete cu izolatie din polistiren 8.70 mp

 -Soba: 0.77 mc

Birou 3 - pereti fara goluri 29.93 mp

 - glafuri – (19.00m) 2.85 mp

 - tavan 15.91 mp

 - Soba: 0.77 mc

Birou 4 - pereti fara goluri 51.94 mp

 - glafuri – (14.10 m) 3.66 mp

 - tavan 28.28 mp

Birou 5 - pereti fara goluri 51.50 mp

 - glafuri – (14.10 m) 3.66 mp

 - tavan 28.51 mp

Birou 6 - pereti fara goluri 35.71 mp

 - glafuri – (10 m) 2.60 mp

 - tavan 14.24 mp

**Total 362.22 mp**

**Agentia pentru Dezvoltare Regionala Nord Est, Str. Mihai Eminescu, nr.13 , Piatra Neamt :**

1 Birou 1 - stalpi interiori si pereti fara goluri 107.06 mp

 - glafuri – (47.63 m) 11.90 mp

 - tavan 98.12 mp

2 Hol intrare - stalpi interiori si pereti fara goluri 59.20 mp

 - glafuri – (11.53 m) 3.00 mp

 - tavan 30.96 mp

3 Spatiu comun - pereti fara goluri 39.62 mp

 - glafuri – (20.00 m) 5.20 mp

 - tavan 23.60 mp

4 Hol baie - pereti fara goluri 14.99 mp

 - tavan 2.33 mp

5 Hol 1 - pereti fara goluri 22.38 mp

 - glafuri – (5.10 m) 0.96 mp

 - tavan 3.96 mp

6 Bucatarie - pereti fara goluri 38.41 mp

 - glafuri – (9.20 m) 2.30 mp

 - tavan 9.89 mp

7 Birou 2 - pereti fara goluri 35.55 mp

 - glafuri – (10.10 m) 2.62 mp

 - tavan 9.27 mp

8 Baie 1 - tavan 13.55 mp

9 Baie 2 - tavan 6.70 mp

**Total 541.57 mp**

**Total general: 903.79 mp**